| "Who Owns My Heart"Miley Cyrus |
| --- |
| Singlen "Who Owns My Heart" kansikuva |
| Singlen tiedot |
|  Albumilta | *Can’t Be Tamed* |
|  Julkaistu | 26. lokakuuta 2010  (Yhdysvallat)   5. marraskuuta 2010  (Kansainvälinen julkaisupäivä)   8. lokakuuta 2010  (Musiikkivideo)  |
|  Tyylilaji | electropoptanssimusiikki |
|  Kesto | 03.34 |
|  Levy-yhtiö | Hollywood Records |
| Miley Cyrusin muut singlet |
| "*Can’t Be Tamed*"2010 | "*Who Owns My Heart*"2010 | "*We Can't Stop*"2013 |

**Who Owns My Heart** on yhdysvaltalaisen laulaja-näyttelijä Miley Cyrusin kappale sekä toinen single hänen kolmannelta studioalbumiltaan *Can’t Be Tamed*. Kappale julkaistiin singlenä Euroopassa. Kappaletta kirjoittamassa olivat Cyrus, Antonina Armato, Tim James ja Devrim Karaoglu. Kappale julkaistiin kansainvälisesti 5. marraskuuta 2010, mutta Yhdysvalloissa jo 26. lokakuuta 2010. "Who Owns My Heart" on tyylilajiltaan klubimusiikkia ja syntetisaattori on kappaleen suuressa osassa. Kappaleen sanat kertovat siitä, miten joku tapaa ihastuksen klubilla.

Kappale sai sekalaisia mielipiteitä kriitikoilta. Jotkut haukkuivat kappaletta kasvottomaksi ja tylsäksi, kun taas jotkut olivat sitä mieltä, että se on paras kappale koko albumilla *Can't Be Tamed*. Se sijoittui sijalle kolmekymmentäkolme Belgian singlelistalla. Kappaleen musiikkivideo kuvattiin Detroitissa ja sen ohjasi Robert Hales. Kappale on hyvin paljon kappaleen sanoman mukainen: Musiikkivideossa Cyrus pistää itseään valmiiksi bileisiin ja lopulta hänet nähdään tanssimassa tanssilattialla. Video sai negatiivisen vastaanoton Parents Television Councililta (PTC) seksuaalisten elementtiensä takia. Cyrus mainosti kappaletta tekemällä Eurooppaan sijoittuvan mainostuskiertueen.

Tausta
------

Kappaletta työstämässä olivat Cyrus, Antonina Armato, Tim James ja Devrim Karaoglu. Cyrus kuvaili kappaletta "totaaliseksi tanssikappaleeksi" makealla käsitteellä. "Who Owns My Heart" kertoo siitä, miltä tunteita klubilla oleminen tai sen ympäristö saattaa tuoda mukanaan. Cyrus sanoi, että klubikohtaus on erittäin seksikäs, jonka hän arvaili johtuvan musiikin soitosta ja valoista. Tämä voi kuitenkin johtaa vääriin kuviin ihmisestä, jonka kanssa tanssii. Hän kertoi: "Jos olet ulkona, tanssimassa klubilla, koko tuntemus on [...] Pidätkö todella ihmisestä, jonka kanssa tanssit vai luoko tunnelma ne tunteet?" "Who Owns My Heart" julkaistiin 26. lokakuuta 2010 singlenä vain Euroopassa CD-singlenä.

Tyyli
-----

"Who Owns My Heart" on tyylilajiltaan elektropopia ja kestää kolme minuuttia ja kolmekymmentäneljä sekuntia. Se on menevä ja lähinnä klubille suunnattu tanssipop numero. Kappale omaa purjelennon mukana elävän rytmin. "Who Owns My Heart" on kovaa, kumista ja kuplivaa diskosointua omaava kappale. Kappale sisältää koskettimen riffejä, jota *Billboardin* Ann Donahue vertailee 1980-luvun musiikkiin. Lyriikat kappaleessa puhuvat ilosta, kun tapaa jonkun potentiaalisen ihastuksen tanssilattialla. Säkeistöt ja talla kuvailevat tapahtumapaikkaa käyttäen monia vertauskuvia, esimerkiksi hyökyaalto ja rodeot. Kappaleen kertosäkeessä esiintyykin kysymys "Who owns my heart? Is it love or is it art?" (suom. "*Kuka omistaa sydämeni? Onko se rakkaus vai onko se taide?*")

Vastaanotto
-----------

Bill Lamb *About.comista* ajatteli, että kappale on kasvoton ja tylsä, lukuun ottamatta sen rytmiä. Tanner Stransky *Entertainment Weeklystä* sanoi: "Tämä kappale on sykkivä, luultavasti klubille valmis jammailtavaksi ja se ansaitsee singlen aseman." *Allmusicin* Heather Phares käytti kappaletta esimerkkinä siitä, mikä hänen mielestään on jatkuva ongelma albumilla *Can't Be Tamed*: "Liian usein Cyrus pitää vastaavana aikuistumista ja ilottomuutta". *The Guardian* -lehden Alexis Petridis oli sitä mieltä, että kappale kävi leikkisästi Lady Gagan kimppuun. Hän sanoi, että kertosäe kertoo vastauksen: "Luultavasti se pelottava hemmo Disney Channelilta, joka puhui ja puhui jumalattomuutesi rikkomisesta." *PopMatterin* Evan Sawdey löysi myös vuorottaisen vastauksen kertosäkeestä: "Se on kaupankäyni joka sydämesi omistaa, Miley, ja on aina ollut", hän kirjoitti. *Billboardin* Mikael Wood vertaili "Who Owns My Heartia" Black Eyed Peasin vuonna 2010 julkaisuihin singleihin. Nick Levine *Digital Spystä* kuvaili kappaletta "kaltevaksi" ja "yleiseksi". Hän oli kuitenkin sitä mieltä, että sanoituksen viittaukset olivat valtava muistutus siitä, että Cyrus lauloi kappaleen. Ed Masley *The Arizona Republicista* arvioi "Who Owns My Heartin" olevan paras kappale koko albumilla *Can't Be Tamed*, kuvaillen sitä "mauttomaksi ABBAn arvoiseksi kertosäkeeksi". Myös Jon Caramanica *The New York Timesista* kuvaili kappaleen olevan "Cascadan suonien sisällä" ja "kaikista jännittävin" kappale albumilla. Hän oli myös tyytyväinen Cyrusin ääneen kappaleessa, jota hän kuvaili näin: "Neiti Cyrus ei ole ennen näyttänyt tällaista yhdenmukaisuutta ja ei välttämättä tulekaan näyttämään enää koskaan. Silti se on ajankohtainen ja kiivas ääni."

Musiikkivideo
-------------

### Tausta

Kappaleen musiikkivideo kuvattiin Detroitissa, Michiganissa. Videon ohjasi Robert Hales, joka ohjasi myös Cyrusin edeltävän musiikkivideon albumin ensimmäiselle singlelle *Can’t Be Tamed*. Musiikkivideo julkaistiin 8. lokakuuta 2010 Espanjan MSN-sivustolla. Musiikkivideota on vertailu *Can't Be Tamed* -singlen musiikkivideoon, sillä molemmissa musiikkivideoissa näkyy paljon paljasta pintaa.

### Tapahtumat

Musiikkivideossa esiintyy paljon eri kohtauksia, mutta ne ovat kaikki melko lyhyitä. Musiikkivideo alkaa kohtauksella, jossa Cyrus makaa sangyllä naamio silmiensä päällä. Toisessa kohtauksessa näytetään joukko ihmisiä jonkinlaisessa diskossa tai bileissä tanssimassa. Cyrus nousee istumaan sängyllä ja alkaa laulaa. Cyrus nousee ylös sängystä alusvaatteet päällään kylpyhuoneeseen, jossa hän istuu kylpyammeen reunalla pikkuhousuissa, topissa ja hiukset ylös laitettuina ja korkokengät jalassaan. Cyrus alkaa valmistautua iltaa varten meikkaamalla. Samalla näytetään ihmisten kädet ilmassa klubilla. Seuraavaksi Cyrus on nahkalla päällystetyssä autossa (luultavasti limusiini) meikattuna ja pukeutuneena ja laulaa kertosäkeen. Samalla näytetään kylpyhuoneessa ollutta ja sängyllä ollutta Cyrusia. Auto saapuu eräänlaiselle kartanolle, jossa bileet ovat. Seuraavaksi Cyrus nähdään huoneessa pöydän päällä samat vaatteet päällään kuin autossa. Seuraavaksi Cyrus on jo ihmismassan mukana tanssimassa ja laulaa samalla. Cyrus nähdään myös taustatanssijoidensa kanssa kartanon käytävällä. Cyrusilla on päällään kultainen toppi, mustat lyhyet shortsit, mustat korkokengät ja musta takki, jossa on olkatoppaukset. Bileissä esiintyy paljon intiimiä tanssia. Musiikkivideo päättyy samaan kohtaukseen kuin alussa: Cyrus makaa sängyllä ja nousee ylös ottaen naamion pois silmiltään.

### Musiikkivideon vastaanotto

Jocelyn Vena *MTV Newsistä* sanoi, "Jokaisen pop-prinsessan uran aikana tulee se aika, jolloin hänen täytyy tehdä seksikkäät tanssibileet ja julkistaa naisellisuuttaan. Vuonna 2001 Britney Spears teki tämän singlellään 'I’m a Slave 4 U,' ja tällä viikolla Miley Cyrus tekee saman klubille valmiina singlellään 'Who Owns My Heart.'" Tanner Stransky *Entertainment Weeklystä* oletti, että videon teemana olivat poikkeavat hiustyylit, mutta niitä on ylistetty videoon hauskuuden takia. Stransky sanoi, että videon tulinen puoli näkyi sen kuohuavassa, "thumpa-thumpa herkullisuudessaan". Edith Zimmerman *New York* -lehdestä kuvaili sitä "epämukavaksi". Megan Vick *Billboardista* oli sitä mieltä, että musiikkivideo seurasi samoja jalanjälkiä kuin singlen "Can't Be Tamed" musiikkivideo — synkkä valaistus, paljon paljastavaa pintaa ja tylyistä rimpuilua ympäriinsä. Musiikkivideolla nähty kylpyhuonekohtaus toi Vickin mieleen Amy Winehousen singlen "Rehab" musiikkivideon ja kuvaili videon loppua helpotukseksi. Tim Winter, Parents Television Councilin presidentti (PTC), kritisoi videota sen kaksimielisten ja seksuaalisten elementtejen takia. Winter totesi myös: "On todella valitettavaa, että hän ottaisi osaa seksuaalisiin videoihin, kuten tämä.

Live-esiintymiset
-----------------

Cyrus esittämässä kppaletta "Who Owns My Heart" Gypsy Heart Tour -kiertueella.
21. kesäkuuta Cyrus esiintyi pienikokoisessa konsertissa House of Bluesissa Los Angelesissa, jossa hän esitti singlen ensimmäistä kertaa livenä. Tämän lisäksi hän esitti jo ennestään tutun singlensä *Can’t Be Tamed* ja muita albumilta löytyviä kappaleita. Cyrusin oli määrä aloittaa kappaletta edustava mainostuskiertue lokakuussa 2010 Euroopassa. 6. marraskuuta hän esitti sen saksalaisessa talk show’ssa *Wetten, dass..?*. Kolmannen kerran hän esitti sen vuoden 2010 MTV Europe Music Awards -palkintogaalassa, joka järjestettiin 7. marraskuuta 2010 urheilukompleksi Caja Mágicassa, Madridissa. Kappale on kiertueen Gypsy Heart Tour päätöskappale.

Sisältö
-------

* **Promo CD Single**

1. "Who Owns My Heart" — 3:34

* **CD Single / Digital Download**

1. "Who Owns My Heart" — 3:34
2. "Forgiveness and Love" — 3:28

* **Digital EP**

1. "Who Owns My Heart" — 3:34
2. "Who Owns My Heart" (The Alias Remix) — 5:58
3. "Who Owns My Heart" (The Alias Radio Mix) — 3:54

* **Australian Digital Download**

1. "Who Owns My Heart" — 3:34
2. "Who Owns My Heart" (Musiikkivideo) — 3:40

* **German EP**

1. "Who Owns My Heart" — 3:34
2. "Forgiveness and Love" — 3:28
3. "Who Owns My Heart" — 3:40

Listasijoitukset
----------------

| Lista (2010) | Parassijoitus |
| --- | --- |
| Itävallan singlelista  | 35 |
| Belgian singlelista (Flanders)  | 2 |
| Bulgarian singlelista | 34 |
| Saksan singlelista  | 24 |
| Slovakian singlelista  | 35 |
|

Lähteet
-------

1. ↑  Miley Cyrus shoots video for new European single "Who Owns My Heart". The Propeth Blog.  Arkistoitu 7.3.2016. Viitattu 15.8.2010. (englanniksi)
2. ↑  Who Owns My Heart (Single) Amazon Germany. Viitattu 1.10.2010. (saksaksi)
3. 1 2  Who Owns My Heart (2-Track) Amazon.com. Viitattu 9.10.2010. (englanniksi)
4. 1 2  MTV News Extended Play: Miley Cyrus MTV News. Viitattu 18.10.2010. (englanniksi)
5. ↑  Who Owns My Heart [Single] amazon.de. Viitattu 18.10.2010. (englanniksi)
6. 1 2  Can't Be Tamed review AllMusic. Viitattu 18.10.2010. (englanniksi)
7. 1 2  Miley Cyrus, Growing Up, Tests Identities MTV News. Viitattu 18.10.2010. (englanniksi)
8. 1 2  Miley Cyrus - Can't Be Tamed about.com.  Arkistoitu 19.12.2010. Viitattu 18.10.2010. (englanniksi)
9. 1 2  Miley Cyrus: 'Can't Be Tamed' azcentral.com. Viitattu 18.10.2010. (englanniksi)
10. ↑  Miley Cyrus: Summer Album Preview 2010 Billboard. Viitattu 18.10.2010. (englanniksi)
11. ↑  Miley Cyrus: Can't Be Tamed (Hollywood) Christianity Today. Viitattu 18.10.2010. (englanniksi)
12. 1 2  Miley Cyrus: 'Can't Be Tamed' Digital Spy. Viitattu 18.10.2010. (englanniksi)
13. 1 2  Miley Cyrus: Can't Be Tamed The Guardian. Viitattu 18.10.2010. (englanniksi)
14. 1 2 3  Miley Cyrus' video for latest single 'Who Owns My Heart': Watch her vamp here! Entertainment Weekly. Viitattu 18.10.2010. (englanniksi)
15. ↑  Miley Cyrus: Can't Be Tamed PopMatters. Viitattu 2.11.2010. (englanniksi)
16. ↑  Miley Cyrus, "Can't Be Tamed" PopMatters. Viitattu 2.11.2010. (englanniksi)
17. ↑  Miley Cyrus, Growing Up, Tests Identities The New York Times. Viitattu 2.11.2010. (englanniksi)
18. 1 2  Miley Cyrus to Shoot 'Who Owns My Heart' Music Video This Weekend Peace FM Online. Viitattu 15.8.2010. (englanniksi)
19. ↑  Miley Cyrus / Who Owns My Heart youtube.com. Viitattu 9.10.2010. (englanniksi)
20. ↑  Miley Cyrus' Sexy New Music Video E! Online. Viitattu 10.10.2010. (englanniksi)
21. ↑  Miley Cyrus Wonders 'Who Owns My Heart' In Sexy Dance Video MTV News. Viitattu 18.10.2010. (englanniksi)
22. ↑  Watch Miley Cyrus’s Awkward New Video, ‘Who Owns My Heart’ New York magazine. Viitattu 18.10.2010. (englanniksi)
23. ↑  Miley Cyrus Hits the Club in 'Who Owns My Heart' Clip Billboard. Viitattu 18.10.2010. (englanniksi)
24. 1 2  Miley Cyrus 'Who Owns My Heart' Video Blasted By Parents Television Council MTV.com. Viitattu 18.10.2010. (englanniksi)
25. ↑  Miley Cyrus' MTV Live-Stream Show: The Good Girl Grows Up MTV News. Viitattu 2.11.2010. (englanniksi)
26. ↑  Miley Cyrus Still Single Despite Costar's "Crush" E! News. Viitattu 2.11.2010. (englanniksi)
27. ↑  Miley Cyrus - Who Owns My Heart Live @ "Wetten Dass Germany"(6,Nov.2010) videos.wittysparks.com. Viitattu 20.11.2010. (suomeksi)[vanhentunut linkki]
28. ↑  Lady Gaga kahmi MTV Europe Music Awards -pystit MTV3. Viitattu 8.11.2010. (suomeksi)
29. 1 2  Miley Cyrus - Who Owns My Heart acharts.us. Viitattu 28.11.2010. (englanniksi)
30. ↑  Miley Cyrus - Who Owns My Heart (Nummer) ultratop.be. Viitattu 18.10.2010. (valkovenäjäksi)
31. ↑  RADIO TOP100 Oficiálna - Cyrus, Miley - Who Owns My Heart - UM ifpicr.cz. Viitattu 6.11.2010. (englanniksi)